Rezumatul Studiului 6 - Poporul lui Dumnezeu, sigilat

1. **Cele 4 vânturi. Apocalipsa 7:1-3.**
   * Profetic, vânturile reprezintă luptele dintre neamuri (Daniel 7:2) şi pot fi folosite de Dumnezeu în executarea judecăţilor Sale (Ieremia 51:1).
   * Dumnezeu nu va permite ca Satana să îşi dezlănţuie toată puterea sa distrugătoare până ce poporul lui Dumnezeu nu va fi sigilat (Ezechiel 9:1-11).
   * Sigiliul ne identifică drept proprietate a lui Dumnezeu (2 Tim. 2:19). În toate epocile, poporul lui Dumnezeu a fost sigilat de Duhul Sfânt (Efeseni 1:13-14).
2. **Cei 144.000 pecetluiţi. Apocalipsa 7:4-8.**
   * 144.000 este un număr simbolic. Dacă ar fi literal, ar fi trebuit să fie tineri iudei necăsătoriţi, care nu ar fi minţit sau păcătuit niciodată. După Pavel, acest lucru este imposibil (Romani 3:23).
   * 12x12 reprezintă poporul lui Dumnezeu atât în Vechiul Testament, cât şi în Noul Testament. 1.000 este folosit în literatura evreiască ca echivalent pentru mulţi (Deut. 32:30; 1 Sam. 18:7; Is. 60:22).
   * Tribul lui Dan nu este luat în considerare din cauza idolatriei (Jud. 18). Efraim este înlocuit de tatăl său, Iosif, probabil din aceeaşi cauză. (Osea 4:17).
3. **Marea gloată. Apocalipsa 7:9-17.**
   * Ca şi în alte ocazii, Ioan aude şi apoi vede (Ap. 1:10, 12; 5:5, 6; 9:6, 7). Ioan îi vede pe toţi cei răscumpăraţi.
   * Între ei sunt ultimii sigilaţi, un grup cunoscut drept „cei 144.000”. Toţi vom primi răsplata în acelaşi timp (Evrei 11:39-40).
   * Stau înaintea tronului pentru că „ei şi-au spălat hainele şi le-au albit în sângele Mielului” (v. 14).
   * S-au luptat lupta credinţei. Dar singurul lor drept de a fi acolo este dreptatea lui Hristos, primită prin har.
4. **Primele roade necontaminate. Apocalipsa 14:1-4.**
   * În ultimele zile, acest grup nu se întinează cu bisericile apostate. Şi dacă, în vreun moment au fost în Babilonia, au ieşit din ea (Ap. 18:1-4).
   * Sunt cele dintâi roade, adică cele mai bune roade ale recoltei oferite lui Dumnezeu (Numeri 18:12).
   * Sunt un grup special deoarece, la a Doua Venire, vor fi transformaţi fără să vadă moartea.
5. **Fără minciună şi fără pată. Apocalipsa 14:5.**
   * Nu e că nu au păcătuit niciodată, ci că orice pată de păcat a fost eliminată deoarece „şi-au spălat hainele … în sângele Mielului”.
   * Sunt neprihăniţi, ca şi Avraam şi Iov (Geneza 17:1; Iov 1:1). Deoarece în toate generaţiile, Dumnezeu a avut bărbaţi şi femei care au format o biserică „fără pată, fără zbârcitură sau altceva de felul acesta, ci sfântă şi fără prihană” (Efeseni 5:27 NVI).
   * Şi tu poţi fi parte din acest grup special şi select.